নিউ ইয়র্কে ঈদের জামাতে সাকিব, ছিলেন ‘নিশ্চুপ’
নিউ ইয়র্কের জ্যামাইকা মুসলিম সেন্টারে সবার সঙ্গে ঈদের নামাজ আদায় করেছেন ক্রিকেট তারকা সাকিব আল হাসান। তবে ঈদ জামাত অংশ নেওয়ার সময়টুকুতে বাংলাদেশি এ সংসদ সদস্যকে একেবারে চুপচাপ থাকতে দেখা গেছে। জাতীয় এই ক্রিকেটারের উপস্থিতি স্থানীয় ঈদ জামাতের আয়োজকদের উচ্ছ্বসিত করলেও সাকিব নামাজের আগে ও পরে নিজেকে গুটিয়ে রাখায় তার ভক্তরা হয়েছেন হতাশ। ঈদে জামাতে অবস্থানের পুরোটা সময় তারকা এ অলরাউন্ডারকে নিশ্চুপ থাকতে দেখা গেছে। আশপাশের কারও সঙ্গে খুব একটা কথাও বলেননি। সেখানে উপস্থিত সংবাদমাধ্যম কর্মীদেরও এড়িয়ে গেছেন।
প্রিয় ক্রিকেটারকে কাছে পেয়ে এক প্রবাসী বাংলাদেশি ভক্ত কাছে গিয়ে শুভেচ্ছা বিনিময়ের চেষ্টা করেও হতাশ হয়েছেন। সাকিবের এমন চুপচাপ থাকা, জামাতে অবস্থানকালীন সময়ের পুরোটা সময় নিজের মধ্যে গুটিয়ে রাখার বিষয়টি অন্য ভক্তদের হতাশ করেছে। নামাজ শেষে দ্রুতই চলে যান কালো রঙয়ের মাস্ক ও জ্যাকেট পরিহিত সাকিব, যিনি সম্প্রতি নিউ ইয়র্ক সিটি সংলগ্ন লং আইল্যান্ডে একটি বাড়ি কিনে সেখানে স্ত্রী-সন্তানসহ বসবাস করছেন।

ঈদ জামাতে অবস্থানের পুরোটা সময়ে নিজেকে গুটিয়ে রাখায় তার ভক্তরা হয়েছেন হতাশ।